CELEX: 62014CA0140
Language: ro
Date: 2015-07-16 00:00:00
Title: Cauza C-140/14: Hotărârea Curții (Camera a treia) din 16 iulie 2015 – Comisia Europeană/Republica Slovenia (Neîndeplinirea obligațiilor de către un stat membru — Directivele 2008/98/CE și 1999/31/CE — Prevenirea și eliminarea depozitului de pământ excavat și a altor deșeuri — Depozite de deșeuri — Neadoptarea unor măsuri în vederea eliminării și a stocării acestor deșeuri — Exercitarea unor căi de atac jurisdicționale)

21.9.2015   
            
            
               RO
            
            
               Jurnalul Oficial al Uniunii Europene
            
            
               C 311/10
            
         Hotărârea Curții (Camera a treia) din 16 iulie 2015 – Comisia Europeană/Republica Slovenia
   (Cauza C-140/14) (1)
   
   ((Neîndeplinirea obligațiilor de către un stat membru - Directivele 2008/98/CE și 1999/31/CE - Prevenirea și eliminarea depozitului de pământ excavat și a altor deșeuri - Depozite de deșeuri - Neadoptarea unor măsuri în vederea eliminării și a stocării acestor deșeuri - Exercitarea unor căi de atac jurisdicționale))
   (2015/C 311/10)
   Limba de procedură: slovena
   
      Părțile
   
   
      Reclamantă: Comisia Europeană (reprezentanți: E. Sanfrutos Cano şi M. Žebre, agenţi)
   
      Pârâtă: Republica Slovenia (reprezentant: J. Morela, agent)
   
      Dispozitivul
   
   
               1)
            
            
               Republica Slovenia,
               
                           —
                        
                        
                           prin autorizarea depozitului de pământ excavat pe parcela nr. 115/1 a comunei Teharje (Bukovžlak), fără a garanta că în situl respectiv nu au fost depozitate anterior sau în același timp alte deșeuri și având în vedere că, în lipsa adoptării oricăror măsuri pentru evacuarea din acest sit a deșeurilor neacoperite de autorizarea eliberată, situl respectiv trebuia considerat un depozit ilegal care nu respectă condițiile și cerințele prevăzute, pe de o parte, la articolul 13 și la articolul 36 alineatul (1) din Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive, precum și, pe de altă parte, la articolul 5 alineatul (3) litera (e), la articolul 6 coroborat cu Decizia 2003/33/CE a Consiliului din 19 decembrie 2002 de stabilire a unor criterii și proceduri de admitere a deșeurilor în depozitele de deșeuri, în conformitate cu articolul 16 și cu anexa II la Directiva 1999/31/CE, la articolele 7-9, la articolul 11 și la articolul 12 din Directiva 1999/31/CE a Consiliului din 26 aprilie 1999 privind depozitele de deșeuri, precum și la anexele I-III la această ultimă directivă, și
                        
                     
                           —
                        
                        
                           prin neadoptarea din luna aprilie a anului 2009 a unor măsuri suficiente pentru a preveni și ulterior pentru a evacua depozitul de pământ excavat, care se încadrează în rubricile de clasificare a deșeurilor 17 05 06 (nămoluri de dragare, altele decât cele menționate la rubrica 17 05 05) și 17 05 05 (nămoluri de dragare cu conținut de substanțe periculoase), pe situl de construcție a unei infrastructuri comunale pentru zona comercială Gaberje-sud, astfel încât acest sit trebuia de asemenea considerat un depozit ilegal care nu respectă dispozițiile menționate mai sus ale Directivelor 1999/31 și 2008/98 și nici articolele 12, 15 și 17 din această din urmă directivă,
                           nu și-a îndeplinit obligațiile care îi revin în temeiul ansamblului acestor dispoziții.
                        
                     
         
               2)
            
            
               Obligă Republica Slovenia la plata cheltuielilor de judecată.
            
         
      (1)  JO C 184, 16.6.2014.